CELEX: C2007/183/30
Language: da
Date: 2007-08-04 00:00:00
Title: Sag C-238/07 P: Appel iværksat den 14. maj 2007 af Derya Beyatli til prøvelse af kendelse afsagt den 5. marts 2007 af Retten i Første Instans (Femte Afdeling) i sag T-455/04, Derya Beyatli og Armagan Candan mod Kommissionen for De Europæiske Fællesskaber

4.8.2007   
            
            
               DA
            
            
               Den Europæiske Unions Tidende
            
            
               C 183/18
            
         Appel iværksat den 14. maj 2007 af Derya Beyatli til prøvelse af kendelse afsagt den 5. marts 2007 af Retten i Første Instans (Femte Afdeling) i sag T-455/04, Derya Beyatli og Armagan Candan mod Kommissionen for De Europæiske Fællesskaber
   (Sag C-238/07 P)
   (2007/C 183/30)
   Processprog: engelsk
   Parter
   
      Appellant: Derya Beyatli (ved advokat A. Demetriades)
   
      Den anden part i appelsagen: Kommissionen for De Europæiske Fællesskaber
   Appellanten har nedlagt følgende påstande
   
               —
            
            
               Den appellerede kendelse ophæves.
            
         
               —
            
            
               Kommissionens afgørelse af 5. maj 2004 annulleres.
            
         
               —
            
            
               Kommissionen tilpligtes at betale appelsagens omkostninger.
            
         Søgsmålsgrunde og væsentligste argumenter
   Appellanten fastholder, at den appellerede kendelse bør ophæves af følgende grunde:
   
                
            
            
               Retten i Første Instans begik en retlig fejl derved, at den ikke søgte sagen behørigt oplyst i form af undersøgelsesforanstaltninger med henblik på at få indsigt ikke blot i EPSO's arkiver, men også i arkiverne hos De Europæiske Fællesskabers Repræsentation på Cypern og/eller hos Kommissionen generelt.
            
         
                
            
            
               Som følge af Rettens undladelse fremlagde Kommissionen ikke hele den relevante korrespondance mellem De Europæiske Fællesskabers Repræsentation på Cypern og/eller Kommissionen og/eller EPSO. Appellantens ret til en retfærdig rettergang blev derfor tilsidesat under sagen ved Retten i Første Instans.